Agadir n Roma, atg (Salhi M. A., 2006, 2011,2019., Sadi N.,2011,2012). Asentel niḍen i dyettuɣalen deg wungal, d asenqed n tmetti. Ttawin-d deg-s yimura ɣef ubeddel n yuɣen tamurt n Lezzayer (ladɣa tamurt n leqbayel) d wamek i ttqabalen yiwudam azrug-agi si tensayit ɣer tetrarit (Mezdad A.,Zenia S., Tazaghart B.,atg.) Llan yiḍrisen i d-yewwin ɣef yizerfan n tmeṭṭut (Koudache L.), ɣef umkan n umdan deg tmetti taqbaylit (Zenia S. Tazaghart B, Irnaten M.). Ula d asentel n tayri deg wungal yuran s teqbaylit, werǧin yelli kan d taḥkayt n tayri gar sin n yiwudam. Yettili, yal tikkelt, d tagnit i usenqed n kra n wansayen n tmetti taqbaylit, am zzwaǧ n yimawlan (Tazaghart B., Zenia S.). Ma yella d asentel n rrebrab, yuɣal-d deg kra n wungalen 18